Weul de Luise in Raimund aa weitahin imma wieda betrogn håt, is daunn zu ana unguatn Scheidung kumma. In an Polezeibericht, dea wo im Akt vualiegt, is festghoitn wuan, dass aum 16.xa0Juli 1821 da Raimund sei Gattin „auf eine wahrhaft unmenschliche Art“ misshaundlt håbn soi. Se is zum Vodan zruckzogn und nåch vierahoib Monat Trennung håt da Gleich „nomine seiner minderjährigen Tochter Luise“ de Scheidung beauntrågt. De is aum 14.xa0Jänner 1822 eafoigt, da Raimund håt, damits gschwind geht, kane von de Vuawüaf von da Luise ohgstrittn und håt ihra an Untahoitsbeitråg von wöchentlich 6xa0Guidn bis aun sei Lebensend ausgsetzt. De Scheidung von aumtswegn woa owa daunn des Hindanis, noamoi heiratn zdüafn, weu daumois in Östareich des Gesetz von da aus katholischa Sicht unauflöslichn Ehe absolut goitn håt.